

**KRX üzenetformátum specifikációja**

# KRX fájlformátum

Az KRX formátum a KR formátum új változata, az alábbi tulajdonságokkal.

## Felhasználóbarát fájlformátum

A fájlban jól elkülöníthetőek az egyes részek. A mellékleteket akár egy szabványos fájlkezelő alkalmazással (vagy Windows Explorerrel) is ki lehet másolni.

## Több csatolmány kezelése

A KRX formátumban a csatolmányok egy külön könyvtárban (Payload/) kerülnek elhelyezésre, tetszőleges számú csatolmány kezelhető így.

## Felépítés

**Payload layer (tartalom)**: a tényleges dokumentum(ok), amely a küldő és fogadó fél közötti információcsere alapja. Tetszőleges számú és formátumú lehet. Minden ID-(szám) könyvtárban egy tetszőleges formátumú állomány foglal helyet.

**Metadata layer (metaadatok)**: A küldemény és a csatolt dokumentumok szempontjából fontos leíró adatok, amelyek az információcseréhez szükséges kiegészítő adatokat adják meg. Jelenleg egy dokumentum helyezkedik el a Metalayer könyvtárban méghozzá a küldeményt és ahhoz kapcsolódó dokumentumok leírását tartalmazó KULDEMENY\_META.xml. amely egy előre meghatározott xsd interface-ből kerül előállításra (KER\_META\_Vx.xsd)

Ezen túlmenően a fájlnak kötelezően egy mimetype állománnyal kell kezdődnie (zip fájl első bejegyzése), amely megadja a formátumot (application/OCD+ZIP).

## KRX (OCD) fájl felépítése

A KRX fáj zip formátumú, belsejében az alábbihoz hasonló struktúrával:

* KRX/
  + mimetype
  + OCD/
    - Metalayer/
      * KULDEMENY\_META.xml
      * [signatures.xml]
    - Payload/
      * ID-1/
        + pelda1.doc
      * ID-2/
        + pelda2.pdf
      * ...

## KRX fájl validálása

A validálás a következő lépésekből áll:

* mimetype ellenőrzése: tartalma application/OCD+ZIP legyen
* signatures.xml ellenőrzése: (nem kötelező minden esetben aláírással ellátni a krx küldeményt)
  + digitális aláírás ellenőrzése
  + krx küldeményben található fájlok hash kódjának visszaellenőrzése
* KULDEMENY\_META.xml ellenőrzése:
  + csatolt fájlok elérhetőségének kiolvasása, majd ezt követően a felsorolt csatolt fájlok meglétének ellenőrzése.
  + Címzési adatok ellenőrzése.

1. **Digitális aláírás: (signatures.xml)**

Digitális aláírással (signatures.xml) lehet igazolni a küldemény, csatolmányok tulajdonosát, illetve sértetlenségét. Digitális aláírást tartalmazó állományban (signatures.xml) leképezzük minden egyes csatolmány lenyomatát előre meghatározott algoritmussal (SHA-256, SHA-384, SHA-512), ezzel biztosítva a küldeményben található csatolmányok visszaellenőrizhetőségét. Az aláírás formátuma: XAdES.

1. **Postai HIBRID kézbesítési utasítások: DeliveryInstruction.xml**

A posta HIBRID szolgáltatásának igénybevételéhez szükséges a KRX csomagban elhelyezni a DeliveryInstruction.xml állományt mellékletként, amely tartalmazza a nyomtatáshoz és kézbesítéshez kapcsolódó információkat. (DeliveryInstruction.xsd)

1. **KRX fájl elnevezésre vonatkozó követelmények:**

* A krx fájlnév a küldő KÉR gyökér-partnerazonosítóval kezdődik.   
  pl.: Országos Rendőr főkapitányság által küldött krx fájl elnevezése: ORFK\_111111\_11111.krx
* A kezdő KÉR partnerazonosító és a vég krx kiterjesztés (.krx) közt elhelyezkedő karakterek az iktató rendszerek számára szabadon meghatározhatók 20 karakter hosszan.
* A krx fájlnév minden esetben a .krx kiterjesztéssel végződik.